বাংলাদেশ-মিয়ানমার সীমান্তের সাপমারাঝিরি শূণ্য রেখায় আশ্রিত রোহিঙ্গা ক্যাম্প থেকে ৭টি টিউবওয়েল উধাও হয়ে গেছে। গত দুই দিনে এসব টিউবওয়েল দুষ্কৃতিকারীরা চুরি করে নিয়ে যেতে পারে বলে ধারনা করছেন ক্যাম্প পাহারায় নিয়োজিত সদস্যরা। এ ঘটনার পর স্থানীয় গ্রাম প্রতিরক্ষা বাহিনীসহ আইন শৃঙ্খলা বাহিনীর সদস্যদের মাঝে তোলপাড় শুরু হয়েছে।এদিকে কক্সবাজারের কুতুপালং শরনার্থী ক্যাম্পে জনস্বাস্থ্য প্রকৌশল বিভাগের দেয়া ৫০০০ টয়লেট ও ৩০০০ নলকূপের মান নিয়ে অভিযোগ করেছে রোহিঙ্গা শরনার্থীরা। রোহিঙ্গা আব্দুল আলীম ছকিনা বেগম, ফাতেমা আকতার বলেন টয়লেটে রিং কম দেয়ায় অল্পতেই টয়লেট পরিপূর্ণ হয়ে যাচ্ছে এতে দূর্গন্ধ ছড়াচ্ছে ক্যাম্প এলাকায়,এবং নলকূপের গভীরতা কম হওয়ায় পানি পাওয়া যাচ্ছে না।